Հավելված N 4

Արցախի Հանրապետության աշխատանքի,

 սոցիալական հարցերի և վերաբնակեցման նախարարի

2019 թվականի \_\_\_\_\_\_\_\_\_\_\_ \_\_\_\_-ի N\_\_\_\_ հրամանի

ԿԱՆՈՆԱԴՐՈՒԹՅՈՒՆ

ԱՐՑԱԽԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ, ՍՈՑԻԱԼԱԿԱՆ ՀԱՐՑԵՐԻ ԵՎ ՎԵՐԱԲՆԱԿԵՑՄԱՆ ՆԱԽԱՐԱՐՈՒԹՅԱՆ ԱՇԽԱՏԱԿԱԶՄԻ ԺՈՂՈՎՐԴԱԳՐՈՒԹՅԱՆ ԵՎ ՄԻԳՐԱՑԻԱՅԻ ՎԱՐՉՈՒԹՅԱՆ

**I. ԸՆԴՀԱՆՈՒՐ ԴՐՈՒՅԹՆԵՐ**

 1. Արցախի Հանրապետության աշխատանքի, սոցիալական հարցերի և վերաբնակեցման նախարարության (այսուհետ՝ նախարարություն) աշխատակազմի ժողովրդագրության և միգրացիայի վարչությունը (այսուհետ՝ վարչություն) նախարարության աշխատակազմի կառուցվածքային ստորաբաժանում է:

 2. Վարչությունն իր գործունեության ընթացքում ղեկավարվում է Արցախի Հանրապետության Սահմանադրությամբ, Արցախի Հանրապետության օրենքներով, Արցախի Հանրապետության Նախագահի հրամանագրերով, Արցախի Հանրապետության կառավարության որոշումներով, այլ իրավական ակտերով, նախարարության և սույն կանոնադրություններով, ինչպես նաև Արցախի Հանրապետության աշխատանքի, սոցիալական հարցերի և վերաբնակեցման նախարարի (այսուհետ՝ նախարար), նախարարության աշխատակազմի ղեկավարի հրամաններով, նախարարի տեղակալների ցուցումներով և հանձնարարականներով:

 3. Վարչության հաստիքացուցակը հաստատում և փոփոխում է նախարարը՝ նախարարության աշխատակազմի ղեկավարի ներկայացմամբ՝ համաձայնեցնելով վարչության պետի հետ:

 4. Վարչությունն իր գործառույթներն իրականացնում է՝ համագործակցելով նախարարության աշխատակազմի կառուցվածքային և առանձնացված ստորաբաժանումների, նախարարության ենթակայությանը հանձնված պետական ոչ առևտրային կազմակերպությունների ու հիմնարկների հետ:

5. Վարչությունը նախարարի, նախարարի տեղակալների և նախարարության աշխատակազմի ղեկավարի հանձնարարությամբ, իր իրավասությունների շրջանակներում, համագործակցում է Արցախի Հանրապետության նախարարությունների, գերատեսչությունների, դրանց ստորաբաժանումների, ինչպես նաև այլ կազմակերպությունների հետ:

6. Վարչությունն իր գործունեությունը կազմակերպում և իրականացնում է աշխատանքային ծրագրով, որը յուրաքանչյուր տարի հաստատում է նախարարը:

7. Վարչությունը կազմված է՝

1) ժողովրդագրական քաղաքականության բաժնից.

2 վերաբնակեցման և միգրացիայի բաժնից:

**II. ՎԱՐՉՈՒԹՅԱՆ ԽՆԴԻՐՆԵՐԸ**

8. Վարչության խնդիրներն են՝

1) ժողովրդագրական և միգրացիոն պետական քաղաքականությունների մշակումը.

2) ժողովրդագրական վիճակի բարելավմանն ուղղված` զբաղվածության և սոցիալական պաշտպանության ծրագրերի մշակումը.

3) միգրացիոն իրավիճակի վերլուծության և գնահատման, փոփոխման միտումների բացահայտման հիման վրա միգրացիոն քաղաքականության հայեցակարգի մշակումը.

4) ժողովրդագրական վիճակի բարելավմանն ուղղված միտումների և միգրացիոն հետևանքների տեսանկյունից ԱՀ օրենսդրության կատարելագործման նպատակով առաջարկությունների մշակումը:

**III. ՎԱՐՉՈՒԹՅԱՆ ԳՈՐԾԱՌՈՒՅԹՆԵՐԸ**

9. Վարչությունն իրականացնում է հետևյալ գործառույթները՝

1) Արցախի Հանրապետությունում ժողովրդագրական պետական քաղաքականության հիմնական ուղղությունների մշակում.

2) Արցախի Հանրապետությունում ժողովրդագրական իրավիճակի վերլուծության և գնահատման աշխատանքների իրականացնում.

3) ժողովրդագրության ակտիվ քաղաքականությանն ուղղված աշխատանքների վերաբերյալ ներկայացվող հաշվետվությունների կազմում.

4) ժողովրդագրական իրավիճակի բարելավմանն ուղղված միտումների և միգրացիոն հետևանքների տեսանկյունից՝ նորմատիվ իրավական ակտերի նախագծերի մշակում.

5) ժողովրդագրական վիճակի բարելավմանն ուղղված զբաղվածության և սոցիալական պաշտպանության ծրագրերի մշակում և իրականացում.

6) ժողովրդագրական ակտիվ քաղաքականության բնագավառում միջազգային փորձի ուսումնասիրություն և ընդունելի մոդելների տեղայնացման ապահովում.

7) ժողովրդագրական պետական քաղաքականության իրականացման նպատակով պետական մարմինների, շահագրգիռ կազմակերպությունների հետ համագործակցության ապահովում.

8) Արցախի Հանրապետության տարածքում բնակչության ներքին տեղաշարժերի հետևանքով ստեղծված միգրացիոն իրավիճակի գնահատման, զարգացման հիմնական միտումների վերլուծության աշխատանքների իրականացում.

9) Արցախի Հանրապետության համապատասխան նախարարությունների, դիվանագիտական ներկայացուցչությունների, ինչպես նաև միջազգային կազմակերպությունների հետ Արցախի Հանրապետությունից արտագաղթած բնակչության ռեէմիգրացիայի (հետդարձի) ծրագրերի մշակման աշխատանքների կազմակերպում, համակարգում և վերահսկում.

10) օտարերկրյա քաղաքացիներին ապաստան տրամադրելու մասին դիմումների քննարկման և փախստականի կարգավիճակ տրամադրելու հարցով որոշում ընդունելու, այդպիսի կարգավիճակ ունեցող անձանց օրենսդրությամբ սահմանված իրավական, սոցիալական և այլ բնույթի օժանդակության տրամադրման աշխատանքների կազմակերպում, համակարգում և ղեկավարում.

11) փախստականների և բռնի տեղահանվածների համար բնակարանային, իսկ վերջիններիս խիտ բնակության վայրերում՝ նաև սոցիալական նշանակության տարբեր օբյեկտների շինարարության և զբաղվածության օժանդակությանն ուղղված ծրագրերի իրականացում.

12) փախստականներին, Արցախի Հանրապետության օրենսդրությամբ սահմանված՝ իրավական, սոցիալական և այլ բնույթի օժանդակության տրամադրում,

13) փախստականների և տեղաշարժված այլ անձանց վերաբերյալ տեղեկատվական շտեմարան վարման աշխատանքների իրականացում

14) փախստականների և վերաբնակիչների վերաբերյալ դիմումների, գրությունների և այլ փաստաթղթերի վերաբերյալ քննարկումների և ուսումնասիրությունների իրականցում:

**IV. ՎԱՐՉՈՒԹՅԱՆ ՊԵՏԸ ԵՎ ԱՇԽԱՏՈՂՆԵՐԸ**

10. Վարչության պետը պաշտոնի է նշանակվում և պաշտոնից ազատվում <<Քաղաքացիական ծառայության մասին>> Լեռնային Ղարաբաղի Հանրապետության օրենքով սահմանված կարգով:

11. Վարչության պետը՝

1) իրականացնում է վարչության աշխատանքների կազմակերպումը և անմիջական ղեկավարումը.

2) նախարարության աշխատակազմի ղեկավարի հանձնարարությամբ ապահովում է վարչության կողմից պատրաստված նախարարի հրամանների, այլ իրավական ակտերի և փաստաթղթերի վերաբերյալ մեթոդական պարզաբանումների և ուղեցույցների մշակումը.

3) նախարարության աշխատակազմի ղեկավարին է ներկայացնում առաջարկություններ՝ վարչության աշխատողներին Արցախի Հանրապետության օրենսդրությամբ սահմանված կարգով արտահերթ ատեստավորելու, վերապատրաստելու, կարգապահական տույժի ենթարկելու և խրախուսելու համար.

4) ատեստավորումից առնվազն երկու շաբաթ առաջ ներկայացնում է իր անմիջական ենթակայության տակ գտնվող քաղաքացիական ծառայողների ծառայողական բնութագրերը.

5) կատարում է քաղաքացիների ընդունելիություն, պատասխանում նրանց դիմումներին և բողոքներին.

6) նախարարության աշխատակազմի ղեկավարին է ներկայացնում վարչության աշխատանքային ծրագրերը.

7) իր լիազորությունների շրջանակներում այլ մարմիններից, պաշտոնատար անձանցից ստանում է անհրաժեշտ տեղեկատվություն և նյութեր.

8) իր լիազորությունների շրջանակներում ապահովում է վարչության և այլ մարմինների փոխհարաբերությունները.

9) ստորագրում է վարչության անունից պատրաստված փաստաթղթերը.

10) վարչության լիազորությունների շրջանակներում պատրաստում է առաջարկություններ, տեղեկանքներ, հաշվետվություններ, միջնորդագրեր, զեկուցագրեր և այլ գրություններ.

11) անհրաժեշտության դեպքում նախարարության աշխատակազմի ղեկավարին է ներկայացնում առաջարկություններ՝ աշխատանքային խմբեր կազմավորելու նպատակով վարչության աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու համար.

12) իր լիազորությունների շրջանակներում կարող է հրավիրել խորհրդակցություններ՝ դրանց մասնակից դարձնելով համապատասխան մարմինների պաշտոնատար անձանց, մասնագետների, փորձագետների.

13) նախարարի, նախարարի տեղակալների, նախարարության աշխատակազմի ղեկավարի հանձնարարությամբ մասնակցում է պետական և այլ մարմինների նիստերին և խորհրդակցություններին.

14)իր լիազորությունների շրջանակներում տեղեկություններ է ներկայացնում համապատասխան մարմիններ՝ ոլորտին առնչվող աշխատանքների վերաբերյալ.

15) իր լիազորությունների շրջանակներում տալիս է համապատասխան ցուցումներ և հանձնարարականներ.

16) պատասխանատվություն է կրում վարչության առջև դրված խնդիրների լուծման համար.

17) կատարում է նախարարության կողմից իրականացվող քաղաքականության վերաբերյալ նախարարի, իսկ քաղաքացիական ծառայության ղեկավարման և կազմակերպման մասով՝ նախարարության աշխատակազմի ղեկավարի հանձնարարականները.

18) իրականացնում է Արցախի Հանրապետության օրենսդրությամբ սահմանված, ինչպես նաև իր պաշտոնի անձնագրին համապատասխան այլ լիազորություններ:

12. Վարչության աշխատողներն աշխատանքի են ընդունվում և աշխատանքից ազատվում Արցախի Հանրապետության օրենսդրությամբ սահմանված կարգով։

13. Վարչության աշխատողներն իրականացնում են Արցախի Հանրապետության օրենսդրությամբ սահմանված, ինչպես նաև իրենց պաշտոնների անձնագրերով նախատեսված լիազորություններ, ապահովում իրենց անմիջական ղեկավարների հանձնարարականների կատարումը, պատասխանատվություն կրում դրանք չկատարելու կամ ոչ պատշաճ կատարելու կամ լիազորությունները վերազանցելու համար:

 ԱՐՑԱԽԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ,

ՍՈՑԻԱԼԱԿԱՆ ՀԱՐՑԵՐԻ ԵՎ ՎԵՐԱԲՆԱԿԵՑՄԱՆ

 ՆԱԽԱՐԱՐՈՒԹՅԱՆ ԱՇԽԱՏԱԿԱԶՄԻ ՂԵԿԱՎԱՐ Գ.ԳՐԻԳՈՐՅԱՆ